Siden august har de syv østeuropæiske søfolk været strandet i Skagen, mens de ventede på deres løn. Men først nu, i slutningen af april, har de langt om længe fået de i alt 900.000 kroner, som rederiet, der ejer skibet, skyldte dem. Det norske rederi, der ejer coasteren Ocean Therese, har været i store økonomiske problemer, og har derfor ikke været i stand til at udbetale søfolkene deres løn. Men Det Internationale Transportarbejderforbund, ITF anbefalede søfolkene at blive på skibet, hvis de ville gøre sig nogle forhåbninger om at se deres penge igen. Søfolkene fik så de 900.000 kroner, efter ITF gik ind i sagen, og de er alle rejst hjem igen.

Opsummering:
De syv østeuropæiske søfolk, der siden august sidste år har været strandet i Skagen, fordi deres rederi ikke har kunnet betale løn til dem, har nu fået deres tilgodehavender på i alt 900.000 kroner og er dermed rejst hjem.